PATVIRTINTA

Vilniaus Volungės darželio-mokyklos

direktoriaus 2019 m. lapkričio 27 d.

įsakymu Nr. V - 114

**VILNIAUS VOLUNGĖS DARŽELIO-MOKYKLOS MOKYMOSI BE SIENŲ KONCEPCIJA**

**I. BENDROS NUOSTATOS**

1. Vilniaus Volungės darželio-mokyklos mokymosi be sienų koncepcija (toliau Koncepcija) nurodo, kad mokiniai mokosi ne tik pamokų metu ir ne tik mokyklos pastate. Ši Koncepcija mokymosi procesą perkelia į kitas erdves ar žmonių grupes – miestą, gamtą, namus, keliones, šeimą, draugų būrį, internetą ir kitas medijas.

2. Mokykloje be sienų mokymasis:

2.1. įgyvendinamas siejant ją su Pradinio ugdymo bendrosiose programose numatytu dalykų turiniu.

2.2. nukreiptas į konkretų ugdymo(si) tikslą;

2.3. suteikia mokiniams savarankiškumo;

2.4. sudaro galimybių prisiimti skirtingus vaidmenis ir atsakomybę.

3. Koncepcijoje vartojamos sąvokos:

3.1. **Mokymasis už klasės ribų** – mokymosi procesas perkeliamas į kitas erdves

(biblioteką, valgyklą, mokyklos rekreacijos vietas, sporto, aktų sales, miestą, gamtą, kultūros įstaigas, įmonės, valdžios, mokslo ir studijų institucijas ir kt.)

3.2. **Prasmingų pertraukų sistema**  - edukacinių, judrių ir žaismingų erdvių kūrimas ir pritaikymas pertraukų metu (dailės, ramių pokalbių, stalo žaidimų, edukacinių filmų, judriųjų žaidimų erdvės, patirčių siena, ilgoji (45 min.) pertrauka lauke). Visų erdvių sujungimas į vientisą sistemą.

3.3. **Mokymasis virtualioje aplinkoje** – prieinamos skaitmeninės priemonės,

interneto svetainės, socialiniai tinklai (classdojo), bendravimo ir bendradarbiavimo aplinkos ir kt.

**II. MOKYMOSI BE SIENŲ MODELIS**

4. Mokymosi be sienų pamokų ir pertraukų schemos:

4.1. Mokymosi be sienų pamokų schema:



4.2. Mokymosi be sienų Prasmingų pertraukų sistemos schema:



5. Įgyvendindamas mokymąsi be sienų mokytojas:

5.1. domisi mokymosi be sienų galimybėmis ir organizuoja realaus pasaulio pažinimu pagrįstą ugdymą už mokyklos ribų esančiose aplinkose

5.2. žino mokymosi be sienų edukacines galimybes ir geba panaudoti ugdymui: teorijos pritaikymui praktikoje, tyrinėjimui ir kitokiam mokymuisi, sveikatos stiprinimui ir kt.;

5.3. įvairiai ir lanksčiai organizuoja mokymąsi pagal individualius mokinių poreikius ir pasirinkimus, pagrįstus jų asmenine patirtimi, siekiais;

5.4. ugdo įvairias šiuolaikiniam gyvenimui būtinas kompetencijas, susietas su gyvenimo patirtimi;

5.5. užtikrina gerą mokinių savijautą;

5.6. įtraukia tėvus (globėjus) ir (ar) kitus partnerius į mokymo(si) veiklas;

5.7. analizuoja ir aptaria mokinių mokymosi be sienų poveikį, tobulina taikomus būdus ir ieško naujų galimybių;

5.8. analizuoja, kaip (kiek) (ar) mokymosi virtualioje aplinkoje gerina mokymosi rezultatus, ir tobulina mokymosi virtualioje aplinkoje taikymo mokymui ir mokymuisi būdus;

6. Mokydamasis be sienų mokinys:

6.1. ugdosi bendrąsias ir dalykines kompetencijas;

6.2. turi galimybę patirti įvairius mokymosi būdus ir formas, išbandyti įvairių rūšių užduotis ir kuo įvairesnes veiklas įvairiuose kontekstuose (mokykloje, bibliotekose, gamtoje ir kt.);

6.3. turi galimybę realizuoti saviraiškos galimybes;

6.4. įsivertina savo veiklos rezultatus;

6.5. suvokia save kaip asmenybę, džiaugiasi pasiekimais.

**III. BAIGIAMOSIOS NUOSTATOS**

7. Koncepcija nenustato vieno konkretaus recepto.

8. Mokinių pasiekimai ir pažanga vertinami atsižvelgiant ne vien į apibrėžtus, programinius ugdymo tikslus, bet ir į individualias kiekvieno mokinio išgales bei ypatybes.

9. Koncepcija aktualizuoja ugdymą, suteikia mokiniams galimybę įgyti įvairesnės patirties, būti mokomiems įvairesnių žmonių ir susieti mokymąsi su savo interesais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_